钦定古今图书集成/明伦汇编/宫闱典/第015卷 > 夏后氏
## 钦定古今图书集成/明伦汇编/宫闱典/第015卷 > 夏后氏

《禹母女志》。又曰“修己。”或作《女嬉》。

按：《史记夏本纪》：“夏禹名曰《文命》。禹之父曰鲧。”〈母不载〉

〈注〉索隐曰：《系本》：“鲧取有莘氏女谓之《女志》，是生高密。”宋衷云“高密，禹所封国。”

按《尚书·帝命期》：“禹白帝精，以星感修己，山行见流星，
意感栗然，生姒戎文禹。”

按《吴越春秋》，“鲧娶于有莘氏之女，名曰女嬉。年壮未
孳，嬉于砥山，得薏苡而吞之，意若为人所感，因而妊
孕，剖胁而产。高密家于西羌，地曰石纽。”石纽，在蜀西
川也。

按《帝王世纪》：“伯禹，夏后氏，姒姓，父鲧，妻修己，见流星
贯昴，梦接意感，又吞神珠薏苡，胸拆而生禹于石纽。
帝启母涂山氏女，名女娲，一名女娇。”

按《史记夏本纪》：“夏后帝启，禹之子，母涂山氏之女也。”
按《世本》：“禹娶涂山氏女，名女娲。”

按《吴越春秋》：禹三十未娶，行到涂山，恐时之暮，失其
度制，乃辞曰：“吾娶也必有应矣。”乃有白狐九尾，造于
禹，禹因娶涂山，谓之女娇。

按《列女传》：“涂山氏长女，夏禹娶以为妃。既生启，辛壬
癸甲，启呱呱泣。禹去而治水，三过其家，不入其门，涂
山独明教训。及启长，化其德而从其教，卒致令名。君
子谓涂山彊于教诲。”

帝《少康，母后缗》。

按：《史记夏本纪》：“帝相崩，子帝少康立。”〈母不载〉

〈注〉正义曰：《帝王纪》云：“初，奡之杀帝相也，妃仍氏女曰后缗，归有仍，生少康。”

按《外纪》：“少康母，帝相之后，有仍国君之女也。寒浞弑
羿，灭夏氏，时少康方在怀妊，相后乃奔归有仍之国，
而生少康。”